# הרכבת התחתית של לונדון

הרכבת התחתית של לונדון
|  |
|  |
|
מידע כללי |
|
מדינה |
הממלכה המאוחדת  |
|
עיר |
לונדון |
|
שם המערכת |
הרכבת התחתית של לונדון |
|
מפעיל |
Transport for London |
|
מידע על ההקמה |
|
פתיחת המערכת |
1863 |
|
מידע על המערכת |
|
אורך המערכת |
408 ק"מ |
|
רוחב המסילה |
1,435 מ"מ |
|
מתח חשמלי | 630 V DC railway electrification  |
|
מספר נוסעים ביום |
2.67 מיליון |
|
מספר נוסעים בשנה |
976 מיליון |
|
מספר הקווים |
11 |
|
מספר התחנות |
275 |
| tfl.gov.uk/modes/tube/ |
|
תרשים המערכת |
|  |
|

| קווים נוספים |
| --- |
| קו מטרופוליטן
קו האמרסמית' וסיטי
קו דיסטריקט
קו סירקל
קו נורת'רן
קו ווטרלו וסיטי
קו סנטרל
קו בייקרלו
קו פיקדילי
קו ויקטוריה
קו ג'ובילי |

 |
|   |

קרונות רכבת תחתית בלונדון
**הרכבת התחתית של לונדון** (באנגלית: **London Underground**) היא מערכת הרכבת התחתית הגדולה באירופה.

הרכבת היא הראשונה מסוגה בעולם – הקו הראשון נחנך בלונדון ב-10 בינואר 1863 (נפתח לציבור לפעילות סדירה למחרת). המערכת מורכבת מרשת של חשמליות – רכבות המונעות במנועים חשמליים. במרכז לונדון נוסעות הרכבות במנהרות תת-קרקעיות, ובפרברי העיר הן נוסעות מעל הקרקע.

## מאפיינים

כיום יש במערכת הרכבת התחתית של לונדון 272 תחנות, ואורכן הכולל של המסילות הוא 408 קילומטר. מדי יום נוסעים ברכבת כשלושה מיליון נוסעים.

קווי הרכבת התחתית מחולקים לשני סוגים:

* קווים תת-קרקעיים – קווים אלו נחפרו בשיטת "חפור וכסה", כלומר חפרו את רחובות העיר עד לעומק הרצוי וכיסו את החפירה בתקרה שעליה נמצאים פני הרחוב. בשיטה זו נמצאים קווי הרכבת בעומק של 5 מטרים מתחת לפני הרחוב.
* קווים עמוקים – קווים אלו נחפרו מתחת לפני הקרקע תוך שימוש במגן חפירת מנהרות – בדרך כלל בעומק של 20 מטרים מתחת לפני השטח.

עלות הנסיעה ברכבת התחתית נקבעת לפי מספר האזורים שבהם נוסעים. מרכזה של לונדון הוא אזור 1, וסביבו אזורים 2–6 ולאחר מכן אזורים 7–9 במעגלים ההולכים ומתרחקים ממרכז לונדון. קו פיקדילי של הרכבת התחתית מגיע עד נמל התעופה לונדון הית'רו. הרכבת התחתית מקושרת לרכבת הקלה דוקלנדס.

כרטיס לנסיעה ברכבת התחתית יש לקנות מראש, כאשר קיימות שתי אופציות, הראשונה היא כרטיס פלסטיק הכולל שבב ונקרא Oyster אשר ניתן להטענה חוזרת, והשנייה היא כרטיס נייר שניתן לקנות לנסיעה בודדת, כרטיס יומי או שבועי, בד״כ קניית כרטיס הנייר תעלה הרבה יותר מהשימוש ב-Oyster. נכון לשנת 2022, ניתן להשתמש גם בכרטיס אשראי אישי עם שבב, ככרטיס נסיעה וגם בטלפון אישי באמצעות אפליקציות תשלומים כגון: אפל פיי וגוגל פיי.

מפת הרכבת התחתית של לונדון תוכננה בשנת 1931 על ידי הארי בק.

צפיפות קווי הרכבת התחתית גבוהה באזור הסיטי של לונדון ובאזור צפון לונדון. בדרומה של לונדון יש פחות קווי רכבת תחתית, ככל הנראה משום שבמאה ה-19 שבה נבנתה מערכת הרכבת התחתית היה באזור זה שירות חשמליות יעיל.

הרכבת התחתית מכונה באופן לא רשמי על ידי הבריטים בשם "**טיוב**" (**Tube**, צינור).

### קווי הרכבת התחתית

**קווי הרכבת**| שם הקו | צבע במפת הרכבת התחתית | נפתח בשנת | סוג הקו | אורך הקו | מספר תחנות |
| --- | --- | --- | --- | --- | --- |
| קו מטרופוליטן | ארגמן | 1863 | קו תת-קרקעי | 67 ק"מ | 34 |
| קו האמרסמית' וסיטי4 | ורוד | 1864 | קו תת-קרקעי | 14 ק"מ | 29 |
| קו דיסטריקט (מחוזי)2 | ירוק | 1868 | קו תת-קרקעי | 64 ק"מ | 60 |
| קו סירקל (מעגל)1 | צהוב | 1884 | קו תת-קרקעי | 22 ק"מ | 36 |
| קו נורת'רן (הקו הצפוני)5 | שחור | 1890 | קו עמוק | 58 ק"מ | 50 |
| קו ווטרלו וסיטי6 | טורקיז | 1898 | קו עמוק | 2 ק"מ | 2 |
| קו סנטרל (מרכז) | אדום | 1900 | קו עמוק | 74 ק"מ | 49 |
| קו בייקרלו | חום | 1906 | קו עמוק | 23 ק"מ | 25 |
| קו פיקדילי | כחול כהה | 1906 | קו עמוק | 71 ק"מ | 53 |
| קו ויקטוריה | כחול בהיר | 1969 | קו עמוק | 21 ק"מ | 16 |
| קו ג'ובילי (יובל) | כסף | 1979 | קו עמוק | 36 ק"מ | 27 |
| 1. הקו המעגלי נקרא בשם זה רק משנת 1949. במקורו היה כמה קווים שאוחדו יחד ליצור מעגל סביב מרכז לונדון והסיטי של לונדון.
2. קו זה היה שייך במקור לחברה שנקראה "רכבות המטרופולין"
3. במקור היה שייך למספר חברות רכבות.
4. במקור היה שייך לחברת "רכבות המטרופולין".
5. קו הרכבת התחתית העמוס ביותר.
6. היה שייך לחברת הרכבות הבריטית עד 1994, אז הפך לחלק מרשת הרכבת התחתית.
 |

## היסטוריה

 ערך מורחב – **היסטוריה של הרכבת התחתית של לונדון**

חפירת קו מטרופוליטן סמוך לקינגס קרוס, 1861
הרכבת התחתית של לונדון נחשבת לראשונה בעולם; אמנם הצרפתים תכננו את המטרו הרבה לפני האנגלים אך האנגלים החליטו לפתח תוכנית ולזרז את הבניה בצורה מהירה יותר מהצרפתים, בנוסף בעיר ניו יורק נפתחה אמנם בשנת 1844 מנהרת רכבת בשדרות אטלנטיק, אך לא היו בקטע התת-קרקעי תחנות נוסעים, והוא שימש רכבות עירוניות ובינעירוניות גם יחד.

במחצית הראשונה של המאה ה-19 התפתחו שירותי רכבות באנגליה במהירות. אולם, רוב תחנות הרכבת הראשיות נמצאו מחוץ לסיטי של לונדון. כאשר נבנה "הרחוב החדש" (כיום, רחוב פרינגדון) בשנות ה-30 של המאה ה-19, שולבה בתוכנית מסילת רכבת בתעלה מכוסה במקביל לכביש, לאורך נהר פליט. בתחילת שנות ה-40 של המאה ה-19, תקופה שכונתה "שיגעון הרכבת", הושקעו כספים רבים במניות של חברות רכבות והוצעו תוכניות רבות למסילות רכבת תת-קרקעיות עירוניות, אך מעטות מהן היו ישימות.

בשנת 1851, לאחר התערוכה העולמית, הוצעה תוכנית מתוקנת למסילה לאורך נהר פליט: ההצעה כללה מסילה רחבה לתחנת הרכבת פדינגטון. בישיבות תכנון שהתקיימו בשנת 1853 תמכו בקו חברת Great Western Railway ‏(GWR) וחברת Great Northern Railway ‏(GNR). ב-7 באוגוסט 1854 התאגדה חברת "רכבת המטרופולין" לצורך בניית המסילה; הדמות המובילה בה היה צ'ארלס פירסון (1793–1862). בשנת 1858, לאחר גיוס המימון הדרוש, החלה העבודה. בין תחנות הרכבת פדינגטון וקינגס קרוס התבצעה חפירת המנהרה בשיטת "כריה וכיסוי", ומאותה נקודה והלאה נעה המסילה בתעלה פתוחה. לאחר עיכובים רבים שנגרמו עקב התמוטטות החפירות, פריצה של מי ביוב לתוך המנהרה, וכן עבודות נוספות שנדרשו לאחר ביקור של לשכת המסחר, החל הקו בפעולתו הסדירה ב-10 בינואר 1863. 40,000 נוסעים נסעו בקו באותו היום.

בתוך מספר חודשים נתגלעו חילוקי דעות בין שני המפעילים, וביולי 1863 הודיעה חברת GWR כי תפסיק להפעיל רכבות על הקו. רכבת המטרופולין נאלצה לחפש מקור חלופי לציוד הרכבת והשאילה אותו מהחברות GNR וLondon and North-Western Railway. החל מ-1 באוקטובר החלה "רכבת המטרופולין" להפעיל בעצמה את שירותי הרכבת, לצד רכבות מן העיר וינדזור ועד תחנת פרינגדון שהופעלו על ידי חברת GWR על מסילה רחבה. "רכבת המטרופולין" הפעילה בקו זה קטרי קיטור במשך 40 שנה.

ב-1868 החלה רכבת המטרופולין להרחיב את רשת המסילות לפרברי לונדון. בשנות ה-20 של המאה ה-20 אף הוטבע המונח "מטרולנד" על ידי חברת הרכבת, כדי לפתות רוכשי בתים לאזורים שבהם נפרשה רשת המסילות.

"רכבת המטרופולין" ו"רכבת מחוז המטרופולין" קיבלו את הסמכות להשלים את קו סירקל (Circle Line) בשנות ה-50 של המאה ה-19. אף שבתקופה מסוימת הייתה תחרות בין שתי חברות אלה, שתיהן הפעילו רכבות על קו סירקל בשנות ה-70 וה-80 של המאה ה-19; הקו הושלם ב-1884.

עם השנים, התפתחויות טכנולוגיות בשיטות מנהור ופיתוח מיגוני מנהרות אפשרו כריית מנהרות עמוקות יותר. חברת City & South London Railway קישרה במנהרה בין רחוב המלך ויליאם וסטוקוול. הנסיעה בקו זה הייתה מטלטלת למדי והקרונות חסרי החלונות הקשו עוד יותר על הנוסעים. במשך הזמן נבנו חמישה קווי תחתית עמוקים נוספים:

* חברת Central London Railway פתחה בשנת 1900 את קו סנטרל.
* חברת Great Northern, Piccadilly and Brompton Railway פתחה בשנת 1906 את קו פיקדילי.
* חברת Baker Street and Waterloo Railway פתחה בשנת 1906 את קו בייקרלו.
* חברת Charing Cross, Euston & Hampstead Railway פתחה בשנת 1907 את קו נורת'רן.

דרגנוע המשמש נוסעים לירידה לתחנת רכבת
פעולתן של שש חברות המפעילות שירותי רכבות תחתית שונים הקשתה על הנוסעים, ועלויות הנסיעה האמירו. בתום מלחמת העולם הראשונה הציעה ועדה פרלמנטרית הקמת רשות תחבורה בודדת לכל לונדון, וזאת כדי להפסיק 'תחרות קשה ובזבזנית', שירותים נחותים ותעריפים גבוהים. ב-1929 ניסח שר התחבורה הרברט מוריסון בשיתוף פעולה עם יושב ראש קבוצת הרכבת התחתית, הלורד אשפילד, פתרון מקובל לבעיית התחבורה. ב-1933 הוקמה חברה ציבורית בשם "רשות תחבורת הנוסעים בלונדון"; "קבוצת התחתית", "רכבת המטרופולין" וקווי האוטובוס והטראם אוחדו תחת הרשות החדשה.

מ-1935 החלה להתבצע תוכנית "New Works", שנועדה להרחיב את הקווים הקיימים, לתאם ביניהם לבין קווי הרכבת האחרים, האוטובוסים והטראם, ולחבר לחשמל את כלל המערכת. עיצוביו של האדריכל צ'ארלס הולדן בתחנות קו פיקדילי וקו נורת'רן הם אלמנט מוכר של הרחבה זו. העבודות הופסקו עם פרוץ מלחמת העולם השנייה ב-1939. בתקופה זו שימשו תחנות רבות כמקלטים תת-קרקעיים עבור תושבי העיר מפני ההפצצות האוויריות של גרמניה הנאצית. המקלטים נחשבו בטוחים, אך מעט מהתחנות נפגעו בהפצצות, ובתחנת בת'נאל גרין אף אירע אסון כאשר ההיסטריה ההמונית שאחזה בקהל שמיהר לרדת במדרגות גרמה לנפילתם ומחיצתם של 172 איש למוות.

לאחר המלחמה, ב-1948, הולאמה הרכבת התחתית יחד עם כלל התחבורה הציבורית בלונדון. ההעדפה ניתנה לשיקום הרכבת העילית באנגליה, ופחות להשלמת תוכנית "New Works". עם זאת, החיבור לחשמל של מרבית הקווים הושלם עד שנות ה-60. ב-1963 החלה הקמת קו ויקטוריה, שהיה הראשון בו הופעלה מערכת הפעלה אוטומטית לרכבות לאורך כל הקו. ב-1977 הורחב קו פיקדילי עד לנמל התעופה לונדון הית'רו.

ב-1979 נפתח קו ג'ובילי, שנבנה לרגל חצי-יובל למלכותה של המלכה אליזבת השנייה; קו זה הוטה בקצהו בסוף שנות ה-90 כך שיעבור במנהרה חדשה שהוקמה לכיוון הדוקלנדס וסטראטפורד במזרח לונדון. התחנות בקו זה עוצבו בסגנון ייחודי על ידי אדריכלים ידועים. קו זה הוא היחיד שחוצה את כל הקווים האחרים במערך הרכבת של לונדון.

## ראו גם

* מפת הרכבת התחתית של לונדון
* Mind the gap

## קישורים חיצוניים

* אתר האינטרנט הרשמי של הרכבת התחתית של לונדון (באנגלית בריטית)
* מידע לתיירים אודות הרכבת התחתית של לונדון
* הרכבת התחתית של לונדון - גלריית תמונות
* יובל סער, לא יורדים מהפסים - תערוכה בלונדון לרגל 150 שנה לרכבת התחתית, באתר הארץ, 11 בפברואר 2013
* סקירת אמצעי התחבורה בלונדון - אתר ״שאל לונדוני״, 5 ינואר 2015
* נאור אזובל, מיינד דה גאפ: המדריך המלא לרכבת התחתית של לונדון, באתר הארץ, 10 בפברואר 2019
* רן לוי, על חייה ומותה של הרכבת התחתית, באתר "עושים היסטוריה" (שידור של הפודקאסט וטקסט מלא שלו)
* הרכבת התחתית של לונדון, באתר אנציקלופדיה בריטניקה (באנגלית)
* סוכנויות הידיעות, חם, רותח לוהט: הסבל הגדול של הנוסעים ברכבת התחתית העתיקה בעולם, באתר ynet, 16 ביולי 2025

* הרכבת התחתית של לונדון, ברשת החברתית פייסבוק
* נעמה ריבה, תחנת הרכבת בקנרי וורף - מן החדשות והמפוארות בלונדון, באתר הארץ, 6 ביוני 2022

## הערות שוליים

| קווי הרכבת התחתית של לונדון |
| --- |
|

| קו בייקרלו |
| --- |
| אדג'וור רואד • אוקספורד סירקוס • אלפנט וקאסל • אמבאנקמנט • בייקר סטריט • דרום קנטון • הארו וווילדסטון • הרלסדן • ווטרלו • ווילסדן ג'אנקשן • וומבלי מרכז • וורוויק אבניו • לאמבת' צפון • פדינגטון • מיידה וייל • מריליבון • סטונברידג' פארק • סיינט ג'ונס ווד • צפון וומבלי • פיקדילי סירקוס • צ'רינג קרוס • קווינס פארק • קילבורן פארק • קנטון • קנסל גרין • ריג'נטס פארק |

| קו ג'ובילי |
| --- |
| בייקר סטריט • ברמונדסי • בונד סטריט • קנדה ווטר • קנארי ווארף • קנינג טאון • קנונס פארק • דוליס היל • פינצ'לי רוד • גרין פארק • קילבורן • קינגסברי • לונדון בריג' • ניזדן • נורת' גריניץ' • קווינסברי • סאות'ווארק • סיינט ג'ונס ווד • סטנמור • סטראטפורד • סוויס קוטייג' • ווטרלו • ומבלי פארק • ווסט האם • ווסט המפסטיד • וסטמינסטר • ווילזדן גרין |

| קו דיסטריקט |
| --- |
| אדג'וור רואד • איילינג ברודוויי • איילינג קומון • איסט האם • איסט פאטני • אלדגייט מזרח • אמבנקמנט • אפני • אפמינסטר • אפמינסטר ברידג' • אקטון טאון • ארלס קורט • באו רווד • בארקינג • בייסווטר • בלאק פריורס • בנק ומוניומנט • בקונטרי • ברומלי-ליד-באו • ברונס קורט • גלוסטר רואד • גנרסברי • דגנהאם הית'ווי • דגנהאם מזרח • האי סטריט קנסינגטון • האמרסמית' • הורנצ'רצ' • וסט ברומפטון • וסט האם • וסט קנסינגטון • וסטמינסטר • וייטצ'אפל • וימבלדון • ויקטוריה • טוור היל • טמפל • טרנהאם גריין • מייל אנד • מנשיון האוס • נוטינג היל גייט • סאות' קנסינגטון • סאות'פיילדס • סטמפורד ברוק • סטפני גריין • סלאון סקוואר • פאטני ברידג' • פארק אלם • פארק אפטון • פארק וימבלדון • פארק סנט ג'יימס • צ'יזוויק • רייבנסקורט • פדינגטון • פולהאם ברודוויי • פליינסטו • פרסונס גריין • קיו גרנדס • רחוב קנון • קנסינגטון (אולימפיה) • ריצ'מונד |

| קו האמרסמית' וסיטי |
| --- |
| אדג'וור רואד • אלדגייט איסט • אפטון פארק • בארקינג • בואו רואד • רחוב בייקר • ברביקן • ברומלי-ליד-בואו • גולדהוק רואד • גרייט פורטלנד סטריט • האמרסמית' • ווייטצ'אפל • ווסטבורן פארק • יוסטון סקוור • לאדברוק גרוב • לאטימר רואד • רחוב ליברפול • מורגייט • מזרח האם • מייל אנד • מערב האם • סטפני גרין • פדינגטון • פארינגדון • פלייסטואו • קינג קרוס סיינט פנקראס • רויאל אוק • שפדס בוש |

| קו סירקל |
| --- |
| אדג'וור רואד • אלדגייט • אמבנקמנט • בייסווטר • רחוב בייקר • בלקפריירס • ברביקן • גולדהוק רואד • גלוסטר רואד • גרייט פורטלנד סטריט • האמרסמית' • האי סטריט קנסינגטון • ווד ליין • ווסטבורן פארק • וסטמינסטר • ויקטוריה • טוור היל • טמפל • יוסטון סקוור • לאדברוק גרוב • לאטימר רואד • רחוב ליברפול • מוניומנט • מורגייט • מנשיון האוס • נוטינג היל גייט • סאות' קנסינגטון • סיינט ג'ימסיס פארק • סלואן סקוואר • פדינגטון • פרינגדון • קינג קרוס סיינט פנקראס • רחוב קנון • רויאל אוק • שפדס בוש |

| קו ווטרלו וסיטי |
| --- |
| ווטרלו • בנק |

| קו ויקטוריה |
| --- |
| אוקספורד סירקוס • בלקהורס רואד • בריקסטון • גרין פארק • הייברי ואיזלינגטון • ויקטוריה • סנטרל וולת'האמסטואו • ווקסהול • וורן סטריט • טוטנהאם הייל • יוסטון • סבן סיסטרס • סטוקוול • פימליקו • פינסברי פארק • קינגס קרוס סיינט פנקראס |

| קו מטרופוליטן |
| --- |
| אלדגייט • ברביקיאן • יוסטון סקוור • פארינגטון • רחוב גרייט פורטלנד • קינגס קרוס סיינט פנקראס • רחוב ליברפול • מורגייט • רחוב בייקר • פינצ'לי רוד • הרואו-און-דה-היל • נורת'וויק פארק • פרסטון רוד • ומבלי פארק • איסטקוט • הילינגדון • ווסט הורואו • איקנהאם • ריינרס ליין • רויזליפ • רויזליפ מיינור • אוקסברידג' • אמרשם • צ'לפונט ולטיימר • צ'שאם • צ'ורליווד • קרוקסלי • מור פארק • נורת' הרואו • נורת'ווד • נורת'ווד הילס • פינר • ריקמנסוורת' • ווטפורד |

| קו נורת'רן |
| --- |
| היי בארנט • טוטרידג' ווטסטון • וודסייד פארק • מערב פינצ'לי • מזרח מיל היל • מרכז פינצ'לי • מזרח פינצ'לי • הייגייט • ארצ'וויי • טאפנל פארק • קנטיש טאון • קמדן טאון • אדג'וור • ברנט אוק • קולינדייל • מרכז הנדון • ברנט קרוס • גולדרס גרין • המפסטד • בלסייז פארק • צ'וק פארס • מורנינגטון קרסנט • יוסטון • רחוב וורן • רחוב גודג' • דרך טוטנהאם קורט • כיכר לסטר • צ'רינג קרוס • אמבנקמנט • ווטרלו • קנינגטון • קינגס קרוס סיינט פנקראס • איינג'ל • רחוב אולד • מורגייט • בנק • גשר לונדון • בורו • אלפנט אנד קסל • אוול • סטוקוול • צפון קלפהאם • קלפהאם קומון • בלהאם • טוטינג בק • טוטינק ברודוויי • קוליירס ווד • דרום וימבלדון • מורדן • ניין אלמס • תחנת הכוח באטרסי |

| קו סנטרל |
| --- |
| אוקספורד סירקוס • אילינג ברודוויי • אפינג • באקהורסט היל • בארקינגסייד • בונד סטריט • בנק ומוניומנט • בת'נל גרין • גנטס היל • גריינג' היל • גרינפורד • דבדן • דרום וודפורד • דרום ריזליפ • האנגר ליין • הולבורן • הולנד פארק • היינולט • ווד ליין • וודפורד • ווייט סיטי • וונסטד • טוטנהאם קורט רואד • לאוטון • רחוב ליברפול • לייטון • לייטונסטון • לנקסטר גייט • מארבל ארצ' • מזרח אקטון • מייל אנד • מערב אקטון • מערב ריזליפ • נוטינג היל גייט • נורת'ולט • ניובורי פארק • סטראטפורד • סיינט פולס • סנרסברוק • פיירלופ • פריוייל • צ'אנסרי ליין • צ'יגוול • צפון אקטון • קווינסוויי • רדברידג' • רודינג ואלי • ריזליפ גארדנס • שפרדס בוש • ת'יידון בוי |

| קו פיקדילי |
| --- |
| אוקווד • אוקסברידג' • אילינג קומון • איסטקוט • איקנהאם • אלפרטון • אקטון טאון • ארלס קורט • ארנוס גרואב • ארסנל • באונדס גרין • בארונס קורט • בוסטון מאנור • גלוסטר רואד • גרין פארק • דרום אילינג • דרום הארו • דרום קנזינגטון • האונסלואו מזרח • האונסלואו מערב • האונסלואו מרכז • האטון קרוס • האמרסמית' • הולבורן • הולוויי רואד • פינת הייד פארק • הילינגדון • הית'רו טרמינלים 1, 2 ו-3 • הית'רו טרמינל 4 • ווד גרין • טורנהאם גרין • טורנפייק ליין • לסטר סקוור • מאנור האוס • נורת'פילדס • נייטסברידג' • סאות'גייט • סדברי היל • סדברי טאון • פארק רויאל • פינסבורי פארק • פיקדילי סירקוס • צפון אילינג • קאלדוניאן רואד • קובנט גארדן • קוקפוסטרס • קינגס קרוס סיינט פנקראס • ראיינרס ליין • ראסל סקוור • ריזליפ • ריזליפ מאנור |

 |